open-index/open-wikipedia-markdown huggingface dataset:
Jason Bonham

**Jason Bonham** (født 15. juli 1966 i Dudley) er en engelsk trommeslager, mest kjent som musiker i bandene Foreigner og UFO, samt for at han har spilt sammen med Led Zeppelin på enkelte konserter. Han er sønn av Led Zeppelins avdøde trommeslager John Bonham.

Jason Bonham begynte å spille trommer da han var fire år, og ble med i sitt første band «Airrace» som 17-åring. I 1985 ble han med i bandet «Virginia Wolf», som han spilte inn to album sammen med. Senere på 1980-tallet startet han sitt eget band, «Bonham».

I 1988 spilte han på Jimmy Pages soloalbum *[[Outrider]]*, og var også med på den påfølgende turneen. I mai samme år tok han farens plass i Led Zeppelin for første gang, da han på Atlantic Records' 40-årsjubileumskonsert ble med Jimmy Page, Robert Plant og John Paul Jones på scenen.

På 1990- og 2000-tallet spilte Jason Bonham i forskjellige versjoner av eget band, samt med en rekke kjente artister. Blant annet var han trommeslager for Foreigner fra 2004 til 2007. 

I 2007 spilte han igjen sammen med Page, Plant og Jones som Led Zeppelin på The O<sub>2</sub> Arena i London, en konsert til ære for den tidligere lederen av Atlantic Records, Ahmet Ertegün. Konserten ble i 2012 utgitt på CD-en og DVD-en *[[Celebration Day]]*.

## Referanser


## Kilder
* Allmusic.com: Jason Bonham

## Eksterne lenker
* 
* 
*
Länsväg 1059 (Dalarnas län)

**Länsväg W 1059** er en svensk sekundærvei som går mellom den norsk-svenske grensen ved Slätten og Övre Storsätern i Älvdalen kommune.

## Referanser


## Knutepunkter

;Älvdalen kommune
* Riksgrensen ved Slätten →  (Norge)
* Västerbäcken
Vochysiaceae

Se teksten

**Vochysiaceae** er en plantefamilie i ordenen Myrtales. Den har 8 slekter med i alt ca. 200 eviggrønne arter av trær, urter og busker. De vokser i tropene fra i alle verdensdeler. De vokser i Latin-Amerika og i det vestlige Afrika.

## Slekter
De sju slektene i familien omfatter:
* Callisthene
* Erisma
* Erismadelphus – 1 art – Afrika
* Korupodendon – 1 art – Afrika
* Qualea – 10 arter – Latin-Amerika
* Ruizterania = syn. *[[Lightia]]* = syn. *[[Euphronia]]*
* Salvertia
* Vochysia – Mellom-Amerika

Det antas at gruppen oppstod i Latin-Amerika, og spredte seg til Afrika.

## Eksterne lenker
* 
* Vochysiaceae  – beskrivelse av familien i: L. Watson og M. J. Dallwitz (1992–), *The Families of Flowering Plants *.
Länsväg 964 (Värmlands län)

**Länsväg S 964** er en svensk sekundær länsväg som går mellom riksgrensen på Medskogen og riksväg 62 ved Klarabro i Torsby kommune.

## Knutepunkter

;Torsby kommune
* Riksgrensen ved Medskogen →  (Norge)
* Åsnes tollstasjon (norsk) på svensk side
* Södra Finnskoga kapell
* Bograngen
* Övre Bograngen
* Klarabro

## Referanser
Kykkos kloster

**Kykkos kloster** er det største klosteret på Kypros. Det ligger i Troodosfjellene vest på øya. Klosteret ble etablert på slutten av 1000-tallet av keiser Alexios I Komnenos.

## Bildegalleri

Kloster Kykkos BW 2023-09-20 11-15-23 stitch.jpg|Fra Kykkos kloster 
Kloster Kykkos BW 2023-09-20 10-56-59.jpg|Fra borggården i Kykkos kloster 


## Referanser


## Eksterne lenker
*
Länsväg 1058 (Dalarnas län)

**Länsväg W 1058** er en svensk sekundærvei som går fra riksväg 70 i Idre til Grövelsjön i Älvdalen kommune.

## Knutepunkter

;Älvdalen kommune
*  Idre
* Västerbäcken →  (Norge)
* Västerbäcken
*Endepunkt Grövelsjön

## Referanser
Alex Harvey (langrennsløper)

**Alex Harvey** (født 7. september 1988 i Saint-Ferréol) er en canadisk tidligere langrennsløper som representerer skiklubben *Nordique Mont St. Anne*.

Han er sønn av den tidligere langrennsløperen Pierre Harvey.

## Karriere
Harvey debuterte i verdenscupen i sesongen 2007/08 med en 46.-plass på 15&nbsp;km klassisk i Otepää.

I sitt fjerde renn tok han verdenscuppoeng med en 30.-plass på sprint klassisk i Vancouver i sesongen 2008/09. I samme verdenscuprunde satte han en ny personlig bestenotering i verdenscupsammenheng, en 12.-plass på 30&nbsp;km dobbel jaktstart. Han deltok også på sprintstafetten på samme sted sammen med makkeren George Grey, og de tok tredjeplass.

Harvey deltok i sitt første mesterskap i VM i Liberec i 2009, og han var ankermann på det canadiske laget som tok femteplass på stafetten. De andre på laget var Devon Kershaw, George Grey og Ivan Babikov. Hans beste individuelle resultat i mesterskapet var en 22.-plass på 30&nbsp;km dobbel jaktstart, men han tok også 28.-plass på sprint fristil og 36.-plass på 15&nbsp;km klassisk.

På 50&nbsp;km klassisk, fellesstart i Trondheim fikk han sin første pallplassering i verdenscupen, en tredjeplass bak finske Sami Jauhojärvi og tyske Tobias Angerer. Harvey tok en tidlig ledelse i løpet, men han ble hentet inn av en liten gruppe løpere. Han tok tredjeplassen etter å ha vunnet et spurtoppgjør mot russiske Maksim Vylegzjanin, og i mål var han 33,2 sekunder bak vinneren Jauhojärvi.

I verdenscupfinalen i Sverige i 2009 tok han 30.-plass på sprint klassisk og to åttendeplasser på prologen og dobbel jaktstart. Han hadde femte beste tid på siste etappe og ble nummer seks sammenlagt.

I ski-VM Oslo 2011 tok Harvey sammen med makkeren Devon Kershaw VM-gull i lagsprint. Dette var det første VM-gullet til Canada noensinne. Harvey bemerket seg også i mesterskapet ved et voldsomt rykk mot slutten av 30&nbsp;km jaktstart med stilbytte, men det holdt ikke inn.

Han vant prologen over 3,75&nbsp;km fristil i verdenscupfinalen i Falun 16. mars 2012.

I VM 2015 i Falun tok Harvey sølv på sprint klassisk, bare slått av Petter Northug.

I VM 2017 i Lahtis tok han gull på femmila. Med tiden 1:46:28.9 ble dette også tidenes raskeste femmil.

Harvey la opp etter sesongen 2018/2019. Han avsluttet karrieren på hjemmebane i Québec ved å bli nummer 2 på både 15 km klassisk fellesstart og 15 km fristil jaktstart, begge dagene rett bak Johannes Høsflot Klæbo.

### Sammenlagtplasseringer i verdenscupen

## Referanser


## Eksterne lenker
* 
*
FLK «Maudie»

**FLK «Maudie»** var et flytende hvalkokeri eid av de norske hvalfangstselskapene Hvalen og Hektor, begge disponert av Nils Bugge i Tønsberg. Hun ble kontrahert som tankskipet «War Peshawa», men ble overtatt av Bugge under bygging og ferdigstilt som hvalkokeriet «Maudie» til nesten samme spesifikasjon som Hektors FLK «Ronald», verdens første spesialbygde hvalkokeri. Fra 1922 til 1931 opererte hun ved Hektors landanlegg på Deceptionøya. Sesongen 1934/35 var hun hjelpekokeri for FLK «Pioner» under pelagisk fangst i farvannet mellom Bouvetøya og Sør-Shetlandsøyene.

I 1937 ble «Maudie» solgt til Finland og omdøpt DS «Angra». Hun gikk deretter i fraktefart på Sør-Amerika. I 1942 ble hun igjen solgt, denne gang til Finland-Amerika Linjen, og skiftet navn til DS «Mercator». Under krigen fraktet hun hovedsakelig jernmalm fra Luleå til Tyskland. 2. september 1944 kuttet Finland sine diplomatiske forbindelser til det nasjonalsosialistiske Tyskland mens «Mercator» lå i Danzig. Skipet ble beslaglagt og mannskapet på 32 sendt til Stutthof konsentrasjonsleir.

Etter at britene beslagla skipet i 1945 og omdøpte det «Empire Crouch», ble hun tilbakelevert de finske eierne i 1946. I 1952 ble hun solgt til Finska Ångfartygs Aktiebolaget, deretter i 1956 til J. Nurminen i Helsingfors og omdøpt «Ruth Nurminen».

## Se også
*Liste over flytende hvalkokerier

## Referanser


## Eksterne lenker
* Ship Card #2438 Finnish Mercantile Marine Database
* Standard WWI ships www.mariners-l.co.uk
* SS Maudie  Clydebuilt database
Richard Wilhelm

**Richard Wilhelm** (født 10. mai 1873 i Tübingen i Tyskland, død 2. mars 1930 i Stuttgart) var en tysk Kinamisjonær, sinolog og oversetter. 

Han var protestantisk sogneprest i Qingdao i provinsen Shandong. Der begynte han med sine oversettelser av en rekke filosofiske verker fra kinesisk til tysk, og flere av dem ble så videreoversatt til andre vestlige språk, også til engelsk. 

Etter tiden i Kina ble han professor i sinologi og leder av Kina-instituttet i Frankfurt am Main, og arbeidet for å gjøre kinesisk kultur tilgjengelig for et bredere publikum i Tyskland.

Hans oversettelse av *[[I Ching]]* regnes som en av de beste som er foretatt av verket, likeså oversettelsen av *[[Gullblomstens hemmelighet]]*. Begge av dem fikk forord av den sveitsiske psykologen Carl Jung, som var en personlig venn av Wilhelm.

Hans sønn Hellmut Wilhelm var også tysk sinolog.

## Referanser


## Litteratur
* *Interkulturalität im frühen 20. Jahrhundert: Richard Wilhelm – Theologe, Missionar und Sinologe*. utg. av Klaus Hirsch ... Frankfurt a.M. : IKO, Verlag für Interkulturelle Kommunikation, 2006. ISBN  3-88939-819-7 
* *Richard Wilhelm: Botschafter zweier Welten. Sinologe und Missionar zwischen China und Europa. Dokumentation einer Tagung der Evangelischen Akademie Bad Boll in Zusammenarbeit mit dem Institut für Ostasienwissenschaften der Gerhard Mercator-Universität Duisburg 28. bis 30. Juni 2002*. Hrsg. von Klaus Hirsch. Frankfurt am Main; London: IKO, Verlag für Interkulturelle Kommunikation, 2003. ISBN 3-424-00502-9
* Reinhard Breymayer: *«Die Bibel der Chinesen». Zum Problem 'verwestlichender Übersetzung' in der württembergisch-schwäbischen Chinakunde bis zu Richard Wilhelm (1873–1930)*. In: Rainer Reuter, Wolfgang Schenk (Hrsg.): *Semiotica Biblica. Eine Freundesgabe für Erhardt Güttgemanns*. (Hamburg:) Verlag Dr. Kovač (1999) (*Schriftenreihe THEOS. Studienreihe Theologische Forschungsergebnisse*, Bd. 31) pp. 181-217 ISBN 3-86064-936-1
* Richard Noll: *The Jung Cult* (Princeton: Princeton University Press, 1994) pp. 333-4
* Hartmut Walravens (red.): *Tichard Wilhelm (1873–1930): Missionar in China und Vermittler chinesischen Geistesguts*, Institut Monumenta Serica, Sankt Augustin Steyler Verlag, Nettetal 2008 ISBN 978-3-8050-0553-1 
* Das Buch der Wandlungen, 
* Laotse - Tao Te King
Länsväg 340

**Länsväg 340** er en svensk vei, som går mellom den norsk-svenske grensen ved Østborg og Krokom. Veien har sammen med fortsettelsen på norsk side, fått navnet «Fiskevägen». 

## Knutepunkter

;Krokom kommune
* Riksgrensen ved Østborg →  (Norge)
* Valsjöbyn →  (Norge)
* Rötviken
* fra Häggsjövik til Storholmsjö
*  Skärvången
* Storholmsjö
* Lillholmsjö
* Landön
* Bredbyn
* Västerberg
* Tulleråsen
* Krokom →  

## Referanser
Fernand Baldensperger

**Fernand Baldensperger** (1871–1958) var en fransk litteraturhistoriker og en av grunnleggerne av den sammenlignende litteraturvitenskapen. Sammen med Paul Hazard utga han *[[Revue de littérature comparée]]*.

## Verker
* *Quae in Oehlenschlaegerii carmine “Aladdin” inscripto e germanicis litteris pendeant* (1899)
* *Goethe en France* (1904)
* *Bibliographie critique de Goethe en France* (1907)
* *L'Avant-guerre dans la littérature française* (1919)
* *Le mouvement des idées dans l'émigration française* (1925)
* *La littérature. Création, succès, durée* (1934)
* *La littérature française entre les deux guerres (1919–1939)* (1943)

## Referanser
Jacob Lindenskov

**Jacob Lindenskov** (født 10. juni 1933 i Tórshavn, død 18. august 2018 samme sted) var en færøysk næringslivsleder og sosialdemokratisk politiker (Jv.). Han var medlem av det danske Folketinget for Færøyene i flere perioder.

## Familie og yrke
Han var sønn av skipsmaskinist Edvard Lindenskov (í Rættará) og hustru Birita Joensen. Faren var sosialdemokratisk medlem av kommunestyret i Tórshavn i fire år. Lindenskov-slekten har også vært sterkt engasjert i avholdslosjen i Tórshavn.

Jacob Lindenskov giftet seg i 1961 med Jóna Jacobsen. Deres datter Elin Lindenskov var sosialdemokratisk medlem av kommunestyret i Tórshavn i 24 år, mens deres yngre datter, Birita, bor i Valby i Danmark og arbeider som pedagog. Hun er mor til sangeren Maria Mercedes Lindenskov (med artistnavnet Marbles Lost). Jacob og Jónas sønn Eirikur Lindenskov er ansvarlig redaktør i den sosialdemokratiske dagsavisen *[[Sosialurin]]* på Færøyene. 

Etter skolegangen i Tórshavn gikk han på handelsskole i København. I 1950 begynte han å arbeide med livsforsikring i Færøyenes monopoliserende forsikringssammenslutning, Tryggingarsambandið Føroyar. I 1967 ble livsforsikringsvirksomheten skilt ut i en egen enhet, Føroya Lívstrygging (Lív), hvor Lindenskov i 1984 ble avdelingsdirektør.

## Politisk og organisatorisk arbeid
Lindenskov ble første gang innvalgt på det færøyske Lagtinget fra Suðurstreymoy som 25-åring i 1958, og satt frem til 1966. Han var også innvalgt mellom 1970 og 1990, og møtte fast for statsminister Marita Petersen fra 1992 til 1994. Lindenskov var Lagtingets sekretær i flere perioder samt Lagtingets formann fra 1984 til 1987. Han var formann i Lagtingets sosialkomité da folkepensjonen og invalide- og barneforsorgslovene ble vedtatt på Færøyene. Han spilte også en viktig rolle da ulykkesforsikringslovgivningen ble modernisert, og det færøyske industrifondet ble etablert.

Fra 1968 til 1979 var han minister i Kristian Djurhuus og Atli Dams regjeringer, stort sett med ansvar for helse-, sosial- og industrispørsmål. Blant annet fikk Lindenskov innført en felles sykelønnsordning. Han søkte ikke renominasjon til Lagtinget i 1994.

Lindenskov var valgt til det danske Folketinget fra Færøyene fra 1979 til 1984, og møtte for Færøyenes statsminister Atli Dam fra 1987 til 1988, så fra 1990 til 1993. Han sluttet seg til Socialdemokratiets folketingsgruppe og ivret blant annet for loven om erstatning til ofre fra okkupasjonstiden.

Lindenskov påtok seg styreverv for en rekke sosiale og veldedige formål, blant andre rusbehandlings-, rehabiliterings- og omsorgsinstitusjoner.

## Referanser
David Daiches

**David Daiches** (født 2. september 1912 i Sunderland i England, død 15. juli 2005 i Edinburgh i Skottland) var en skotsk litteraturhistoriker og litteraturkritiker. Han skrev om engelsk litteratur, skotsk litteratur og skotsk kultur.

David Baiches var av jødisk-litauisk avstamning, og vokste opp i Edinburgh. Han studerte ved George Watson's College, Universitetet i Edinburgh og Balliol College i Oxford. Under andre verdenskrig arbeidet han ved den britiske ambassaden i Washington, DC. Siden underviste han ved mange forskjellige læresteder i Storbritannia, USA og Canada. Han utga en lang rekke verker om engelsk litteratur, skotsk litteratur, litteraturhistorie og litteraturkritikk.

## Verker (utvalg)
* *The Place and Meaning of Poetry* (1935)
* *Literature and Society* (1938)
* *Virginia Woolf* (1942)
* *A Study of Literature* (1947)
* *Two Worlds : A Jewish Childhood in Edinburgh* (1956)
* *The Present Age in British Literature* (1958)
* *A Critical History of English Literature* (1960)
* *English Literature* (1964)

## Referanser


## Eksterne lenker
* Nekrolog  i The Times
Ferdinand Lessing

**Ferdinand Diedrich Lessing** (født 26. februar 1882 i Essen-Altenessen i Tyskland, død 31. desember 1961 i Berkeley i California i USA) var en tysk og senere amerikansk sinolog, mongolog og ekspert på lamaismen. Han deltok 1930-1933 på den kinesisk-svenske ekspedisjon ledet av Sven Hedin og samarbeidet da med Gösta Montell. Sammen med Wilhelm Othmer skrev han en populær lærebok i kinesisk (og utviklet da det romaniseringssystem som kalles Lessing-Othmer-systemet). Han forfattet også en mongolsk-engelsk ordbok. Lessing underviste i Berlin, emigrerte i 1938 fra Tyskland til USA og undervise deretter ved University of California i Berkeley. I 1946 ble han amerikansk statsborger.

## Referanser


## Litteratur
* Ferdinand Lessing: *Mongolen, Hirten, Priester und Dämonen.* Klinkhardt & Biermann Verlag Berlin 1935.
* Gösta Montell: «Ethnographische Forschung», i: *Petermanns Geographische Mitteilungen* 1935, Gotha 1935, Seiten 294-295.
* Ferdinand Lessing og Gösta Montell: «Yung-Ho-Kung, an Iconography of the Lamaist Cathedral in Peking: With Notes on Lamaist Mythology and Cult», i: *Reports from Scientific Expedition to the North-western Provinces of China under the Leadership of Dr. Sven Hedin. The Sino-Swedish Expedition.* Publ. 18. Part VIII. Ethnography. 1, Stockholm 1942.
* Helmut Martin og Christiane Hammer (utg.): *Chinawissenschaften – Deutschsprachige Entwicklungen. Geschichte, Personen, Perspektiven.* Mitteilungen des Instituts für Asienkunde Hamburg, Bd. 303. Hamburg: Institut für Asienkunde 1999.
* Hartmut Walravens: *Ferdinand Lessing (1882 – 1961) : Sinologe, Mongolist und Kenner des Lamaismus ; Material zu Leben und Werk ; mit dem Briefwechsel mit Sven Hedin.* Wagener edition, 2. Auflage Melle 2006.
* Hartmut Walravens: «Ferdinand Lessing (1882–1961), ein Spezialist für China, die Mongolei und den Lamaismus» i: *Das Reich der Mitte – in Mitte. Studien Berliner Sinologen.* Herausgegeben von Florian C. Reiter. Harrassowitz Verlag, Wiesbaden 2006. Seite 47-59. ISBN 978-3-447-05432-4
Gartneri

**Gartneri** er en bedrift som driver med planteproduksjon og generelt et hagebruk med sikte på å produsere frukt, bær, grønnsaker og blomster for salg.

Gartneri består av drivhus der produksjonen finner sted. Det er ofte et butikkutsalg i sammenheng med gartneriet, går også da under betegnelsen hagesenter. Det er ofte et mangfold av avlinger som dyrkes fram på ofte et lite areal, noe som skiller et gartneri fra et gårdsbruk.

## Referanser


## Eksterne lenker
* 
* «Ila gartneri» , Ila fengsel
Jógvan Durhuus

**Jógvan Anfinnur Olafsson Durhuus** (1938–2026) var en færøysk politiker. Han var medlem av det færøyske Lagtinget og Færøyenes landsstyre, som representant for Tjóðveldisflokkurin.

Han var innvalgt på Lagtinget fra Norðurstreymoy 1970–1980, 1984–1990 og 1994–2002, deretter 1. varamann for Niklái Petersen frem til 2004. Durhuus hadde det meste av sitt virke i Lagtingets finanskomité. Han var også formann i presidentskapet i Vestnordisk råd 1999–2000. Durhuus satt i Atli Dams sentrum–venstreregjeringer fra 1985 til 1989 og hadde ansvar for landbruks-, skole-, helse- og energipolitiske saker. Han var også varalagmann. Øssur av Steinum møtte på Lagtinget.

Han vokste opp i Vestmanna som sønn av Olaf Durhuus og hans kone Anna Sofiá, født Poulsen. Johan Hendrik Poulsen var hans mors farbror. Faren var yrkessjåfør, og moren arbeidet i postverket. Han giftet seg med Hervør Hanusardóttir Høgadalsá, datter av lagtingsmann Hanus við Høgadalsá. Han arbeidet i postverket i Vestmanna, der han begynte som postekspeditør i 1960.

## Referanser
Jaan Kaplinski

**Jaan Kaplinski** (1941–2021) var en estisk lyriker, forfatter, filosof, oversetter og politiker. Han regnes som en av de sentrale estiske forfattere i det 20. århundre.

## Liv og virke
Hans far var polsk lærer og forsvant i Gulag under andre verdenskrig. Kaplinski studerte ved Universitetet i Tartu og tok eksamen i fransk språk i 1966. Under perestrojkaen arbeidet han som journalist. Fra 1992 til 1995 var han medlem av det estiske parlamentet Riigikogu, som representant for senterpartiet. Han meldte seg ut av partiet og møtte etter hvert som uavhengig representant. Fra 2004 var han medlem av det sosialdemokratiske partiet, og stilte som dets ordførerkandidat ved lokalvalget i Tartu i 2005. 

Kaplinski var primært lyriker og debuterte med diktsamlingen *Jäljed allikal* i 1965. Han skrev også essays og noveller. I 2007 utkom hans første roman *Seesama jogi* (*Samme flod*); romanen, som han hadde arbeidet med gjennom 12 år, har selvbiografiske trekk. I alt har han utgitt om lag 40 bøker: 14 diktsamlinger, 6 essaysamlinger, filosofisk anlagte reiseskildringer, 3 skuespill og 4 barnebøker. 

Han oversatte fra svensk, fransk, spansk og engelsk til estisk; og er selv oversatt til tretten språk: alle de nordiske, japansk, russisk, hebraisk mfl. På norsk finnes diktutvalget *Same hav i oss alle* (Gyldendal, 1988), oversatt og med etterord av Turid Farbregd.

Kaplinski mottok blant annet Estlands kulturfonds litteraturpris, Juhan Liiv-prisen, Juhan Smuul-prisen, og den finske Eino Leino-prisen. Han var gift to ganger, sist med forfatteren Tiia Toomet. Linux-aktivisten Lauris Kaplinski er en av hans sønner. 

## Referanser


## Eksterne lenker
* 
* estlit.ee Estonian Literature Information Centre
* Estonian Literary Magazine: Omtale av hans prosaverker
* Intervju med Kaplinski
Type 99 rifle

**Type 99 rifle Arisaka** er en rifle fra Japan.

Den ble produsert fra 1939 til 1945, og ble brukt av den japanske hær under andre verdenskrig. Den erstattet Type 38 riflen da den var kamret for ammunisjon som ble ansett som for svak. Type 99 ble produsert på ni forskjellige fabrikker, syv i Japan, en i Kina og en i Korea. Siden krigen brøt ut fikk den aldri erstattet Type 38 helt, så de ble brukt side om side igjennom hele krigen.

Riflen har sylinderlås og er kamret for 7,7 x 58 Arisaka. Den var den første serieproduserte riflen som hadde krom i løpet for å lette rengjøringen.

## Versjoner
Type 99 riflen kom i fire versjoner:
* Type 99 kort (standardmodell)
* Type 99 lang (kun produsert i begrenset antall) 
* Type 2 fallskjermjegerrifle (delbart våpen)
* Type 99 skarpskyttergevær (samme som standardmodell, men med tillegg av festebrakett for kikkertsikte)

## Noter

## Eksterne lenker
*
Károly Kárpáti

**Károly Kárpáti** (født 2. juli 1906 i Eger, død 23. september 1996 i Budapest) var en ungarsk bryter som deltok flere olympiske leker, 1928 i Amsterdam, 1932 i Los Angeles og 1936 i Berlin. 

Kárpáti vant en olympisk sølvmedalje i bryting under OL 1932 i Los Angeles. Han kom på andreplass i den tredje letteste vektklassen, bantamvekt opp til 66,0 kg, i fristil bak franske Charles Pacôme. Det var sju vektklasser i både gresk-romersk- og fristil. 

Fire år senere, under OL 1936 i Berlin, ble Zombori olympisk mester i bryting fristil i lettvekt foran tyske Wolfgang Ehrl.

## OL-medaljer
* 1936  Berlin -  **Gull** i bryting, Lettvekt fristil
* 1932  Los Angeles -  Sølv i bryting, lettvekt fristil

## Referanser


## Eksterne lenker
*
Loranthaceae

Se teksten

**Loranthaceae**  er en plantefamilie av løvtrær og lianer i ordenen Santalales. Den inneholder 75 slekter med om lag 1&nbsp;000 arter, med kjente arter som *[[Psittacanthus]]* (en slekt av misteltein-varianter). Flere av artene er parasittiske på andre trær.

## Slekter og arter
Av de viktigste slektene og artene kan nevnes:

## Eksterne lenker
* 
* Loranthaceae  – beskrivelse i: L. Watson og M.J. Dallwitz  (1992–) – *The families of flowering plants*.
Cape Islander

**Cape Islander** er en type motordrevet fiskebåt som benyttes ved den kanadiske atlanterkysten for fiskeri ved Nova Scotia. Cape Islander-båten har et noe særpreget utseende med karakteristiske spring på forstavnen og en bred styrekabin med mange frontale vinduer på en bred og lang båt. Skroget er flatt mot akterspeilet, men rundere fremover mot forstevnen, og det er i tillegg utstyrt med kjøl. Størrelsen på denne båten er normalt mellom 12 og 15 meter.

Båttypen oppsto på Cape Sable Island i Nova Scotia omkring år 1905 (varierte kilder ment årene 1905, 1906 eller 1907). To familier av båtbyggerne skal ha gjort krav på æren for å ha oppfunnet den velkjente og populære båttypen. 

Vanligvis er Ephraim Atkinson fra Clark's Harbour på Nova Scotia navngitt som opphavsmannen bak båttypen, men William A. Kenney fra det samme stedet, er sagt å ha konstruert den første Cape Islander av tre i året 1905. Han har også vært ansett som opphavsmannen. Ifølge historien hadde Atkinson blitt kontaktet av en mann fra St. Johan, New Brunswick, og bedt om å bygge en motorbåt. Resultatet skulle bli en ny type motoriserte lokalbåter for fiskeri i begynnelsen av det tjuende århundret.
Olympic Sports Complex Raubichi

**Olympic Sports Complex Raubichi** er et idrettsområde ved Belarus’ hovedstad Minsk. Det ligger i landsbyen Rawbitsjy, cirka 20 km nordøst for Minsk, og ble åpnet 24. februar 1974. Området har anlegg for over 20 idretter, men er særlig viktig for skiskyting. Det har vært arrangørsted for VM i skiskyting tre ganger og verdenscuprenn i langrenn én gang (januar 1991). Rawbitsjy har også Belarus’ eneste større anlegg for skihopping, og har flere ganger hatt europacuprenn i freestyle.

Blant andre idrettsanlegg i området er ishockeyhall (åpnet i januar 2010), freestylebakke, rulleskiløype, fotballbane, tennisbaner og to idrettshaller. Det har også et medisinsk senter, hoteller, restauranter og kaféer.

I Rawbitsjy ligger for øvrig også Belarus’ museum for folkekunst.

## Skiskyting
VM i skiskyting ble arrangert i Rawbitsjy i 1974, 1982 og 1990. I 1990 gjorde dårlige snøforhold at bare normaldistansene 20 km for menn og 15 km for kvinner kunne avvikles i Rawbitsjy/Minsk. Mesterskapet ble senere fullført i Oslo og Kontiolax. VM i sommerskiskyting ble arrangert i Rawbitsjy i 1999. Anlegget ble oppgradert fra 2000, og i 2004 var Rawbitsjy arrangørsted for EM. Minsk var blant søkerbyene til VM i 2011, men trakk kandidaturet foran avstemningen. Khanty-Mansijsk vant for øvrig avstemningen mot Nové Město med 27 mot 20 stemmer, og fikk mesterskapet.

## Skihopping
Rawbitsjy har et skihoppanlegg med tre hoppbakker med størrelse K74, K52 og K24. Anlegget er Belarus’ eneste sentrum for skihopping. Den største hoppbakken har plastmatter slik at den kan brukes også sommerstid. Bakkerekorden i K52-bakken er 52 meter, satt av belarusiske Aliaksei Muravitski og Aleksandr Hancharou, begge i 2009.

## Kilder
*Belorusskij lyzjnyj sojuz: Respublikanskij tsentr Olympijskoj podgotovki po zimnim vidam sporta «Raubitsji» (russisk, Belarus’ skiforbund: Vintersportssenteret Rawbitsjy)
*Skisprungschanzen-Archiv: Raubichi (engelsk)
Olacaceae

Se teksten

**Olacaceae**  er en plantefamilie av løvtrær og lianer i ordenen Santalales. Familien inneholder 15-25 slekter, med om lag 250 arter. Artene vokser overveiende i tropene.

Familien har hatt svært ulik avgrensing og er trolig parafyletisk, men noen ny familieoppdeling gjøres ikke i APG III-systemet fordi slektskapet foreløpig er såpass uavklart. Imidlertid skilles den en del slekter ut i familien Schoepfiaceae. 

## Slekter og arter
De 15 hovedslektene plasseres i fire hovedgrupper:
;Olacaceae *sensu stricto*
* *[[Dulacia]]*
* *[[Olax]]*
* *[[Ptychopetalum]]*

;Aptandraceae
* *[[Anacolosa]]*
* *[[Aptandra]]*
* *[[Cathedra (plant)|Cathedra]]*
* *[[Chaunochiton]]*
* *[[Harmandia]]*
* *[[Ongokea]]*
* *[[Phanerodiscus]]*

;Ximeniaceae
* *[[Curupira (plant)|Curupira]]*
* *[[Douradoa]]*
* *[[Malania]]*
* *[[Ximenia]]*

;Usikker plassering
* *[[Brachynema]]*
* *[[Strombosia]]* 
(* *[[Schoepfia]]* (flyttet til Schoepfiaceae i APG III)

## Eksterne lenker
* 
* Olacaceae  – beskrivelse i: L. Watson og M.J. Dallwitz  (1992–) – *The families of flowering plants*.
Länsväg 339

**Länsväg 339** er en svensk vei, som går mellom Strömsund og Krokom.

## Knutepunkter

;Strömsund kommune
* Strömsund
* Bredkälsflon
* Bredkälen
;Krokom kommune
* Post-Nilsboderna
* Laxsjö
* Laxsjö
* Laxviken
* Östra Lövsjön, felles trasé til Föllinge
* Hårkan
* Föllinge
* Andviken
* Stormyren
* Rensboderna
* Ren
* Krokom
* Krokom

## Referanser
Opiliaceae

Se teksten

**Opiliaceae**  er en plantefamilie av løvtrær og lianer i ordenen Santalales. Den inneholder minst 10 slekter med om lag 28 arter. Artene vokser overveiende i tropene og er ofte parasittiske.

## Slekter og arter
Slektene omfatter blant annet:
* Agonandra*
* [[Cansjera]]*
* Champereia*
* [[Gjellerupia]]*
* Lepionurus*
* [[Melientha]]*
* Opilia*
* [[Pentarhopalopilia]]*
* Rhopalopilia*
* [[Urobotrya]]*

## Eksterne lenker
* 
* Opiliaceae  – beskrivelse i: L. Watson og M.J. Dallwitz  (1992–) – *The families of flowering plants*.
Albin Lavén

**Albin Lavén** (født *Isidorus Albin Lavén* 16. april 1861 i Klara församling i Stockholm, død 3. september 1917 i Stockholm), var en svensk skuespiller.  

## Biografi
Han begynte som skuespiller 19 år gammel og var i ti år knyttet til ulike omreisende teaterselskap. 1890-93 tilhørte han ensemblet til Stora teatern i Göteborg. Deretter var han ansatt av Albert Ranft i ti år. Lavén drev sammen med Axel Engdahl Folkteatern i Göteborg 1903-06. Deretter flyttet han til Dramaten i Stockholm. Han filmdebuterte 1910 i Gustaf Lindens kortfilm *[[Bröllopet på Ulfåsa II|Bröllopet på Ulfåsa]]* og medvirket i et 20-talls lang- og kortfilmer.
 
## Filmografi

## Referanser


## Eksterne lenker
*
Verdens sørligste byer

**Verdens sørligste byer** er en liste over de sørligste byene i verden.

## Storbyer
Sørligste byer med over  innbyggere.

## Se også
* Verdens nordligste byer
* Verdens sørligste bosetninger
* Verdens sørligste
Vedisk mytologi

**Vedisk mytologi**, som bygger på det mytologiske innholdene i Vedaene, har direkte bidratt til utviklingen av den senere hinduisme og hinduistisk mytologi. De fire vediske Veda-samlingene er en del av hinduistiske Sjruti. Veda er sanskrit for «kunnskap».

Vedisk lære inneholder tallrike elementer som felles for de indoeuropeiske mytologiske tradisjoner som mytologiene i Persia, Antikkens Hellas og Romerriket, og for de keltiske, germanske og slaviske folkegruppene i oldtiden. Den vediske guden Indra tilsvarer delvis til Dyaus Pitar, *himmelfaderen*, Zevs og Jupiter, og ikke minst Tor. Guddommen Yama, herre over de døde, er Yima i persisk mytologi og (senere) buddhistiske Yanluo eller Emma i de kinesiske og japanske tradisjonene. Vediske hymner viser til disse og andre guddommer, ofte 33 i tallet, bestående av åtte Vasus, elleve Rudras, tolv Adityas og den senere rigvediske Prajapati. Disse guddommene tilhører de tre dimensjonene av universet bestående av himmelen, jorden og det mellomliggende rom. En del betydelige guddommer i den vediske tradisjonen omfattet Indra, Surya, Agni, Vayu, Varuna, Mitra Aditi, Yama, Soma, Ushas, Sarasvati og Rudra.

## Vedaene i puranask mytologi
* *Se hovedartikkel, [[Purana]]*

Vishnu Purana tillegger det nåværende ordning av de fire vedaene til den mytiske vismannen Vedavyasa. Puranask tradisjon postulerer også en enkeltstående opprinnelig Veda som, i ulike redegjørelser, var delt i tre eller  fire deler. I henhold til Vishnu Purana (*3.2.18, 3.3.4 etc*) ble den opprinnelige Veda delt i fire deler, og ytterligere fragmentert i tallrike shakhas, av Vishnu i form av Vyasa, i Dvapara Yuga. Vayu Purana (seksjon 60) redegjør for en tilsvarende inndeling av Vyasa på bud av Brahma. Bhagavata Purana (*12.6.37*) sporer opprinnelsen til den første Veda til stavelsen aum eller om, og sier at den var delt i fire ved begynnelsen av Dvapara Yuga ettersom menneskene hadde forfalt i alder, dyd og forståelse- I en annen redegjørelse tilskriver Bhagavata Purana (*9.14.43*) deling av den første Veda (aum) i tre deler ved monarken Pururavas i begynnelsen av Treta Yuga.

## Referanser


## Litteratur
* Macdonell, A. A.: *Vedic Mythology*. ISBN 81-215-0949-1
* *[[Vediske skrifter]]*. Utvalg og innledende essay av Signe Cohen; oversatt av Signe Cohen og Rasmus Reinvang. XXX, 489 sider. Bokklubben, 2003. (Verdens Hellige Skrifter; 19) ISBN 82-525-4120-8
Chiku Ali

**Chiku Ali** (født 18. mars 1958) er en lokalpolitiker (Rødt), kulturarbeider og integreringskonsulent i Bergen kommune. Opprinnelig er hun fra Singida i Tanzania, men har bodd i Bergen siden 1986. Hun satt som bystyrerepresentant i Bergen mellom 1995 og 2012, og ble igjen valgt inn i bystyret i 2019.

Chiku er utdannet innen kultur, teater og dans fra National Institue of Art i Tanzania og fra Universitetet i Bergen. Hun har i flere år arbeid med kulturformidling i Norge, blant annet i regi av Rikskonsertene, og har vært styremedlem i Festspillene i Bergen og Stiftelsen «Bergen som europeisk kulturby år 2000».

Chiku mottok i 2006 Unni og Jon Dørsjøs minnepris fra Norske Kvinners Sanitetsforening, for sitt engasjement i kultur- og opplysningsarbeid.

## Eksterne lenker
* 
* VG:«Afrikanske Chiku Ali klar for Stortinget:- Jeg er et forbilde» Publisert 1. september 2005 besøkt 2. april 2009
* Studvest: Mitt Afrika
* Studvest: Chiku Alis CV
* Ole Bull Scene: Lørdagsteateret - RYTMISK VERDEN med Chiku Ali - 27.okt. kl.14:00
* Barne- og likestillingsdepartementet: Presseinvitasjon: -om arbeid mot kjønnslemlestelse; holdninger, helse og religion
Type 97 skarpskyttergevær

**Type 97 skarpskyttergevær** (japansk: **九七式狙撃銃** – **Kyūnana-shiki sogekijū**) er et skarpskyttergeværfra Japan.

Den ble approbert av den japanske hær i 1937 (år 97 i den japanske kalender) og er et repetergevær med sylinderlås. Den er bygget på designet til Type 38 riflen. Forskjellen er en lettere stokk, et lengre bøyd sluttstykke, et kikkertsikte, og feste for enkelfot (senere utgaver hadde fjernet dette). Våpenet ble produsert på fabrikkene Nagoya og Kokura, og flesteparten ble laget på den førstnevnte. Produksjonen stanset i 1945 som alle de andre japanske våpen, på grunn av nederlaget i andre verdenskrig.

6,5 x 50 mm Arisaka patronen som våpenet bruker gir lite munningsflamme og røyk, og er derfor godt egnet til sitt bruk, men mangel på anslagsenergi gjorde at den ikke var dødelig hvis den ikke traff vitale organer.

## Se også
*Type 38 rifle
*Type 99 rifle
*Liste over skarpskyttergeværer
John Joseph Anderson

**John Joseph Anderson** (født 14. desember 1873 i Sarpsborg, død 23. juli 1949 i Worcester i Massachusetts i USA), var en av bare tre nordmenn som har vært profesjonell baseballspiller i Major League Baseball (MLB).

Anderson gikk under tilnavnet «Ærlige John», og spilte i Major League Baseball fra 1894 til 1908. Han ble solgt og byttet mange ganger i karrieren, og spilte for Brooklyn Grooms, Washington Senators, Milwaukee Brewers, St. Louis Browns, New York Highlanders og Chicago White Sox.

I 1903 prøvde Anderson å stjele andrebasen når den allerede var tatt. Denne tabben ble ofte referert til som «John Anderson-spill» videre utover i første del av 1900-tallet.

I løpet av karrieren hadde Anderson en slagprosent på 29, 49 homeruns og 124 tripler, det vil si komme seg til tredjebasen. Gjennom tidende har bare 89 spillere flere tripler enn Anderson.

I 1898-sesongen hadde Anderson flest tripler, ekstrabasetreff og best sluggingprosent i hele ligaen. Anderson er den eneste som ikke er fra Amerika som har hatt flest tripler på en sesong i MLB, bortsett fra engelske Tom Brown i 1891 og skotske Bobby Thomson i 1952.

## Referanser


## Eksterne lenker
*
De Facto kunnskapssenter for fagorganiserte

**Stiftelsen De Facto kunnskapssenter for fagorganiserte** er en norsk stiftelse som driver med utrednings- og forskningsarbeid innenfor arbeidsliv for alle deler av norsk fagbevegelse. Stiftelsen har særlig utmerket seg med utredninger og offentlig deltakelse i spørsmål om maktforhold i arbeidsliv, organisering av offentlig sektor, og kraft- og industripolitikk, samt ved å levere kurs og bøker om fagforeningers historie.  

## Formål
De Facto beskriver på egen nettside at de "ønsker å bidra til en sterk og kunnskapsrik fagbevegelse" og at de er en "en solid medspiller for aktive og offensive fagforeninger som samarbeider "med fagbevegelsen om å utvikle kritiske analyser, alternative strategier og spennende skolering av tillitsvalgte og medlemmer."

## Finansiering
De Facto er helt prosjektfinansiert og har dermed ingen grunnfinansiering. I hovedsak kommer prosjektene og finansieringen fra grunnplanet i fagbevegelsen, og organisasjoner som Industriaksjonen, Manifest og lignende. 

## Ansatte
Senteret ble etablert av økonom Roar Eilertsen, som har fungert som daglig leder siden oppstarten, og Tellef Hansen. I dag er professor i mediesosiologi Paul Bjerke, historiker Idar Helle, sosiolog Isak Lekve og fagforeningsmann Boye Ullmann ansatte. Tidligere ansatte inkluderer Stein Stugu og Bitten Nordrik. 

Styret består i hovedsak av tillitsvalgte. Tidligere styreleder var Lars Johnsen, leder i Transportarbeiderforbundet, men fra 2022 er Gudrun Høverstad fra NTL styreleder. 

## Referanser


## Eksterne lenker
* De Facto
Reiniery Mayorquín

**Reiniery Joel Mayorquín** (født 13. juli 1989) er en honduransk fotballspiller. Han er midtbanespiller for C.D. Marathón i Honduras og spilte tidligere for Aalesunds Fotballklubb etter en overgang i mars 2009.

## Klubbfotball
### Aalesund FK
Mayorquín signerte for sunnmørsklubben i slutten av mars 2009. Han signerte på en kontrakt som løp til 1. desember 2009. Etter at kontrakten var utløpt returnerte Mayorquín til sin tidligere klubb Marathón.

## Landslagsspill
Mayorquín er kaptein på Honduras' U20-landslag.

## Referanser

## Eksterne lenker
*
AXXo

**aXXo** er et alias på Internett som er angivelig forfulgt av Motion Picture Association of America (MPAA) for brudd på opphavsrettigheter og det som karakteriseres som piratkopiering. aXXo ble populær for å konvertere kommersielle DVD-filmer til AVI-filmer (mediafiler) som ble lastet opp på internett for fri nedlasting. Disse mediafilene er enkle å distribuere via internett og enkle å laste ned for å ses på hjemme-PC-er.

Disse mediafilene fra aXXo er populære blant fildelingssamfunn som benytter teknologier som peer-to-peer-protokoller, som eksempelvis BitTorrent. Eric Garland, administrerende direktør for BigChampagne, et selskap som overvåker ulovlig nedlastning på Internett, har funnet ut ved tilfeldig prøver at 33,5 prosent av filmer som blir lastet ned hadde sin opprinnelse hos aXXo. Grunnen til at mediafilene til aXXo er populære er at de er produsert relativt kompakte, små i størrelse og med kvalitet relativ lik originalen. Filstørrelsene er gjennomsnittlig 700 MB, det samme som en CD. Ettersom aXXo har godt omdømme i henhold til rekompilert kvalitet er navnet eller signaturen aXXo stundom forfalsket av en rekke etterlignere.

Identiteten til signaturen aXXo er ikke offentlig kjent, noe som gjør det vanskelig for myndighetene å oppspore ham. En rekke individer har hevdet å være, eller har fått sitt navn tilknyttet aXXo. I et intervju hvor en person hevdet å være aXXo beskrev han seg selv som et enkeltindivid som hadde rippet DVD-plater siden han var tenåring. Den 15. desember 2008 lastet aXXo opp sin film nummer 1000, en ulovlig kopi av en skrekkfilm.

## Referanser
Njål

**Njål** er en norsk form av det irske mannsnavnet *Niall*, som har usikker betydning. Det kan være relatert til gammelirske *nél*, «sky», *niadh*, «mester», eller et ord som betyr «lidenskapelig». *[[Neil]]* er en engelsk form av navnet.

*Njål* har siden 1998 hatt norsk navnedag 5. september. I perioden 1988–1998 var navnedagen 1. juni.

## Utbredelse
Navnet *Njal* ble tatt i bruk som en form av det irske navnet *Niall* av vikinger som herjet og bosatte seg i Irland i vikingtiden. Vikingene tok med seg navnet til Skottland, England og Skandinavia. Navnet ble også brukt av normannerne. *Nigel* var et vanlig navn i England i middelalderen og igjen i 1950- og 1960-årene. Formen *Neil* var vanlig fra 1950-årene til 1980-årene.

|}

## Kjente personer med navnet
Personene i listen er ordnet kronologisk etter fødselsår.
* Njål Sparbo (f. 1964), norsk sanger
* Njål Høstmælingen, norsk jurist og forfatter

## Annen bruk av navnet
* Njåls saga

## Referanser


## Eksterne lenker
*
Opostega

* *[[Opostega salaciella]]*

***Opostega*** spp. er en slekt av  sommerfugler som hører til familien hvitmøll (Opostegidae). Det finnes bare to arter i Europa, en av dem også i Norge.

## Utseende
Små (vingespenn 8–12&nbsp;mm for den arten som forekommer i Norden), slanke, snøhvite møll. Antennene er trådformede, noe kortere enn forvingen. Det innerste antenneleddet er kraftig utvidet og danner et "øyelokk" over fasettøyet.

## Levevis
Artene finnes i åpne områder, larvene utvikler seg trolig inne i stengelen på ulike urter.

## Utbredelse
Slekten er utbredt i Palearktis, Afrika, Sørøst-Asia og Australia.

## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Overfamilien Nepticuloidea
******** Familien hvitmøll, Opostegidae
********* Underfamilien Oposteginae – ca. 90 beskrevne arter
********** Slekten *Opostega* Zeller, 1839 – ca. 60 arter
*********** *[[Opostega salaciella]]* (Treitschke, 1833) – funnet nord til Sogn og Fjordane
*********** *[[Opostega spatulella]]* Herrich-Schäffer, 1855

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 279 – 280. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/opostega_salaciella.html
* Fauna Europaea, utbredelsesdatabase for europeiske dyr. http://www.faunaeur.org/ 

## Eksterne lenker
*
Coptotriche

* *[[Coptotriche marginea]]*
* *[[Coptotriche heinemanni]]*
* *[[Coptotriche gaunacella]]*
* *[[Coptotriche angusticollella]]*

***Coptotriche*** spp. er en slekt av  sommerfugler som hører til familien luggmøll (Tischeriidae). To arter er funnet i Norge, en til like ved den norske grensen i Sverige. Det er gjort få funn, men disse små og kjedelig fargede møllene blir lett oversett og er trolig vanligere enn tallet på funn skulle tyde på.

## Utseende
Små (vingespenn 6 – 10&nbsp;mm for de artene som forekommer i Norden), slanke, brunlige møll. Antennene er trådformede, noe over halvparten så lange som forvingen. De artene som finnes i Norden er mørkt brunlige eller gråaktige. De har en "lugg" av brede, oppstående skjell i pannen.

## Levevis
Hunnene legger egg på ulike busker, som bjørnebær, roser og slåpetorn. Larven lager en flekkmine i bladet.

## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Overfamilien Tischerioidea  – bare én familie
********* Familien luggmøll, Tischeriidae
********** Slekten *Coptotriche* Walsingham, 1890 (= *Emmetia* Leraut, 1993)
*********** *[[Coptotriche angusticollella]]* (Duponchel, 1843) – til Møre og Romsdal
*********** *[[Coptotriche berberella]]* (DePrins, 1984)
*********** *[[Coptotriche gaunacella]]* (Duponchel, 1843) – funnet i Sverige ganske nær grensen mot Norge
*********** *[[Coptotriche heinemanni]]* (Wocke, 1871)  – bare kjent fra Vestfold i Norge
*********** *[[Coptotriche longiciliatella]]* (Rebel, 1896)
*********** *[[Coptotriche marginea]]* (Haworth, 1828) – funnet i Danmark, Sverige og Finland
*********** *[[Coptotriche szoecsi]]* (Kasy, 1961)
*********** *[[Coptotriche tantalella]]* (Walsingham, 1907)
## Kilder

* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 375 – 379. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/emmetia_marginea.html 
* Fauna Europaea, utbredelsesdatabase for europeiske dyr. http://www.faunaeur.org/ 

## Eksterne lenker
*
Dahlica fennicella

***Dahlica fennicella*** er en sommerfugl som tilhører familien sekkspinnere (Psychidae). Denne, ganske nylig oppdagede, arten, er partenogenetisk, og det finnes bare vingeløse, larvelignende hunner. Den er så langt bare kjent fra Finland og Estland.

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 520-521. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3

## Eksterne lenker
*
«Brødrene af Sand»

**«Brødrene af Sand»** er ei restaurert Ryfylke-jekt, og er blant de aller siste Ryfylke-jektene som fremdeles flyter. «Jekt» er det lokale navnet på denne fartøytypen, som vanligvis ville blitt kalt ei «jakt».

Båten ble bygget på Dokkskar i Yrkjesfjorden i 1866, og den gikk deretter på fart fra Østhusvik og Sand. I 1997 ble jekta overtatt av Ryfylkemuseet, som fikk den restaurert ved Hardanger Fartøyvernsenter. Fartøyet har siden 1999 blitt brukt av museet på forskjellige tokt i Boknafjord-området, og den leies også ut for turer.

Jekta er ca. 15 meter lang og litt over 5 meter bred. Masta er 19 meter høy og fører tre forseil; storseil, breifokk og toppseil. Rommet er innredet med køyer og bysse.

Venneforeninga for «Brødrene av Sand» har påtatt seg hovedansvaret for vedlikehold og drift av jekta, og stiller med frivillig skipper og mannskap på turer. I tillegg til mannskapet er det plass til 12 personer om bord.

## Eksterne lenker
* Om «Brødrene af Sand» på nettsidene til Ryfylkemuseet
Blek vårsekkspinner

**Blek vårsekkspinner** *(Dahlica charlottae)* er en sommerfugl som tilhører familien sekkspinnere (Psychidae). Den er funnet spredt over hele Norge. Hunnen er larvelignende, mens hannen ser ut mer som en vanlig sommerfugl.

## Utseende
Hannen er en liten til middelsstor (vingespenn 10,5-16 millimeter), spinkel og blek sekkspinner med tynt skjellkledte, delvis gjennomsiktige vinger. Antennene er tynne og trådformede og omtrent halvparten så lange som forvingene. Hodet og kroppen er brune. Vingene er lyst gråbrune, tynt kledt med ganske smale skjell. Hunnen er sjokoladebrun, fet og larvelignende, men med velutviklede antenner og bein, fasettøynene er ganske små. Larven omgir seg med en sigarformet larvesekk av silke kledt med sandkorn.

## Levevis
Arten finnes mest i barskog, men kan forekomme opptil 1000 meter over havet i Norden. Larven eter mest mose, men også lav og alger. Larveutviklingen tar oftest ett år, kanskje av og til to. Hannen flyr i april-mai, noe senere lengst i nord.

## Utbredelse
Arten er kjent fra Norden, Baltikum og fjellområdene i Mellom-Europa. I Norge er den funnet noen få steder nord til den sørlige delen av Nordland.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Tineoidea
********** Familien sekkspinnere, Psychidae Boisduval, 1828
*********** Underfamilien  Naryciinae
************ Slekten *[[Dahlica]]* Enderlein, 1912
************* **Blek vårsekkspinner**, *Dahlica charlottae* (Meier, 1957)

## Referanser


## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 522-523. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/dahlica_charlottae.html

## Eksterne lenker
*
William Edward Soothill

**William Edward Soothill** (født 1861 i Halifax i West Yorkshire i England, død 1935) var en metodistisk kinamisjonær som senere ble professor i kinesisk ved Oxford University og ledende britisk sinolog.

Han ble predikant i *The United Methodist Free Church* i 1882 og gjorde tjeneste i 29 år som misjonær i  Wenzhou i Kina. Han grunnla et sykehus, et college, skoler og to hundre prekestasjoner. I 1911 Soothill ble president ved det keiserlige universitet i Shansi. Etter at han kom tilbake til England i 1920 ble han utnevnt til professor for kinesisk ved Oxford University. I 1926 var han med i lord Willingdons delegasjon til Kina for å få løst saken med skadeserstatningene etter bokseropprøret.

Han er best kjent for sin oversettelse til engelsk av Konficius' *[[Samtaler]]* og for sin ordbok over kinesiske buddhistiske uttrykk, med ekvivalenter på sanskrit og engelsk. 

Han giftet seg med Lucy Farrar i 1884. Hun beskrev deres mange år i Kina i boken *A Passport to China*.

## Verker i utvalg
* *The Student's Four Thousand and General Pocket Dictionary* (1899) 
* *A Mission in China* (1906, 1907)
* *The Analects of Confucius* (1910)
* *China and Education, with Special Reference to the University for China* (1912)
* *[[Timothy Richard]] of China* (1924) 
* *China and the West: A sketch of their Intercourse* (1925)
* *A History of China* (1927) 
* *China and England* (1928)
* *The Three Religions of China* (1929)
* *The Lotus of the Wonderful Law: or, The Lotus Gospel* (1930)    
* *A Dictionary of Chinese Buddhist Terms: with Sanskrit and English Equivalents and a Sanskrit-Pali Index* (1937)
* *The Hall of Light: A study of Early Chinese Kingship*, redigert av Lady Hosie og G. F. Hudson (1951)

## Referanser


## Litteratur
The Methodist Archives Biographical Index: Minutes of Conference 1958 and Encyclopedia of World Methodism (1974)